

**KRETINGOS RAJONO SAVIVALDYBĖS TARYBA**

**SPRENDIMAS**

**DĖL KRETINGOS RAJONO SAVIVALDYBĖS TARYBOS 2011 M. SAUSIO 27 D. SPRENDIMO NR. T2-21 „DĖL VAIKŲ CENTRALIZUOTO PRIĖMIMO Į KRETINGOS RAJONO MOKYKLŲ IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠO PATVIRTINIMO“ PAKEITIMO**

2019 m. balandžio 25 d. Nr. T2-124

Kretinga

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo įstatymo 2 straipsnio 23 dalimi, Lietuvos Respublikos socialinių paslaugų įstatymo 2 straipsnio 7 dalimi, Lietuvos Respublikos sveikatos apsaugos ministro 2018 m. balandžio 26 d. įsakymo Nr. V-529 „Dėl Lietuvos Respublikos sveikatos apsaugos ministro 2015 m. gegužės 26 d. įsakymo Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ pakeitimo“ 1 punktu, Kretingos rajono savivaldybės taryba nusprendžia:

1. Pakeisti Vaikų priėmimo į Kretingos rajono mokyklų ikimokyklinio ir priešmokyklinio ugdymo grupes tvarkos aprašą, patvirtintą Kretingos rajono savivaldybės tarybos 2011 m. sausio 27 d. sprendimu Nr. T2-21 „Dėl vaikų centralizuoto priėmimo į Kretingos rajono mokyklų ikimokyklinio ir priešmokyklinio ugdymo grupes tvarkos aprašo patvirtinimo“ (Kretingos rajono savivaldybės tarybos 2016 m. spalio 27 d. sprendimo Nr. T2-280 redakcija):
	1. pakeisti 23.1.2.1 punktą ir jį išdėstyti taip:

„23.1.2.1. vaikams, kuriems savivaldybės administracijos direktoriaus įsakymu (Vaiko gerovės komisijos siūlymu) paskirtas privalomas ikimokyklinis ugdymas;“;

* 1. pakeisti 23.1.2.2 punktą ir jį išdėstyti taip:

„23.1.2.2. vaikams, kurie auga šeimoje, patiriančioje socialinę riziką ir nėra ugdomi pagal ikimokyklinio ugdymo programas;“;

* 1. pakeisti 28 punktą ir jį išdėstyti taip:

„28. Vaikai į grupes priimami rugsėjo 1 dieną ir, esant laisvų vietų, mokslo metų eigoje, teisės aktų nustatyta tvarka pasitikrinę sveikatą. Sveikatos tikrinimo duomenis, susijusius su vaiko sveikatos pažymėjimu (forma Nr. 027-1/a), reikalingos informacijos, susijusios su vaiko sveikatos priežiūra, perdavimą ugdymo įstaigos vadovui užtikrina sveikatos priežiūrą Mokykloje vykdantis visuomenės sveikatos priežiūros specialistas.“.

2. Teisės aktą skelbti Teisėkūros pagrindų įstatymo numatyta tvarka.

Savivaldybės meras Antanas Kalnius

Lina Jadenkuvienė